Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu vakuutti ajavansa lakia -
Israelin julistamisesta juutalaisvaltioksi.
Israel kritisoi Euroopan maita, jotka ovat hiljattain siirtyneet -
palestiinalaisvaltion tunnustamisen kannalle.
Pääministeri Netanjahu vakuutti kabinettikokouksessa -
edistävänsä lakiesitystä, joka julistaisi Israelin juutalaisvaltioksi.
Erimielisyydet hallituksessa ovat viivästyttäneet ensiäänestystä laista.
Valtion juutalainen aspekti on sitä, että se on juutalaisen kansan -
yksi ainoa kansallisvaltio, jolla on lippu ja kansallishymni -
ja jonne juutalaisilla on muutto-oikeus.
Näiden tasapaino takaa balanssin juridisessa järjestelmässämme, -
joka jo tunnustaa demokraattisuuden, mutta jonka tulisi nyt myös tunnustaa -
juutalaiskansallisen valtion aspekti.
Kansallisuuslaki takaisi tämän. Se käy läpi vielä monia muutoksia, -
mutta teemme selväksi, että Israel on juutalaisten kansallisvaltio, -
joka samalla takaa yhtäläiset oikeudet kaikille kansalaisilleen.
Oikeusministeri Livni on huolestunut, että oikeistovetoinen laki -
asettaisi etusijalle Israelin juutalaisen luonteen säilymisen, -
ohi demokraattisten arvojen.
Hän esti keskustelun asiasta johtamassaan ministerivaliokunnassa.
Likud-puolue kannattaa lakiesitystä, jonka Netanjahu sanoo takaavan -
yhtäläiset oikeudet kaikille kansalaisille.
Sille odotettiin hyväksyntää myös Livnin ministerivaliokunnalta.
Livnin väliintulon jälkeen Netanjahu ilmoitti, -
että hän siirtää lakikeskustelun valiokunnalta kabinettiin.
Pääministeri Netanjahu kertoi kabinetille myös tapaamisestaan -
ulkoministeri Kerryn ja Jordanian kuningas Abdullahin kanssa, -
kansainvälisen yhteisön ponnistellessa -
Israelin ja palestiinalaisten dialogin jatkamiseksi.
Tapasin viime viikolla kuningas Abdullahin ja ulkoministeri Kerryn.
Vaadimme tilanteen rauhoittamista -
sekä lietsonnan ja väkivaltaisuuksien loppumista.
Sanoin, että on mahdotonta pysäyttää väkivaltaisuuksia -
katkaisematta ensin lietsontaa, joka johtaa väkivaltaan.
Ei edes vuorokautta ehtinyt kulua Ammanin tapaamisesta, -
kun palestiinalaismedia jo kuulutti vihanpäivää Jerusalemissa.
Presidentti Abbasin on lopetettava yllytys, joka johtaa väkivallantekoihin.
Ammanin tapaamisen jälkeen ulkoministeri Kerry sanoi, -
että Israel ja palestiinalaiset ovat luvanneet ryhtyä -
konkreettisiin toimiin jännitteiden lieventämiseksi Jerusalemissa.
Kabinettikokouksen jälkeen -
Netanjahu tapasi Saksan ulko- ministerin Steinmeierin Jerusalemissa.
Steinmeier oli tavannut palestiinalais- presidentti Abbasin edellispäivänä -
ollessaan kaksipäiväisellä vierailulla alueella.
Hän kannusti osapuolia elvyttämään rauhanneuvottelut.
Tapaamista seuranneessa lehdistötilaisuudessa -
Netanjahu arvosteli Euroopan maita, jotka ovat hiljattain aloittaneet -
palestiinalaisvaltion tunnustamisen.
Mielestäni Euroopan maiden kehotukset -
palestiinalaisvaltion yksipuolisesta tunnustamisesta karkottavat rauhaa.
Ne eivät kerro palestiinalaisille, että heidän on tehtävä rauha -
juutalaisten kansallisvaltion kanssa.
He vain antavat palestiinalaisille kansallisvaltion.
Ruotsin hallitus tunnusti Palestiinan valtion viime kuussa, -
ja Iso-Britannian parlamentti teki saman ei-sitovassa äänestyksessä.
Samanlaisia siirtoja on ehdotettu Ranskassa, Espanjassa ja Irlannissa.
Ulkoministeri Steinmeier pyysi kaikkia osapuolia -
pidättäytymään yksipuolisilta toimilta. Häntä huolestutti -
konfliktin uskonnollinen ulottuvuus.
Viesti, jonka välitin Ramallahissa, on sama, jonka annan nyt myös täällä.
Yksipuoliset toimet eivät rakenna pohjaa ja ilmapiiriä.
Kenties toisenlainen menettelytapa -
ja uusi aloite amerikkalaisilta ystäviltämme olisi menestyksellisempi.
Toivon, että pystymme luomaan tällaiset olosuhteet.
Huolemme viime viikolla oli se, -
että tämä erittäin hankala poliittinen konflikti -
on saamassa uskonnollisen ulottuvuuden.
Nähdäkseni oli korkea aika Ammanin tapaamiselle. Onnitteluni siitä.
Se ei ollut vain tukea antava tapaaminen, vaan pääehto sille, -
että tilanne on saatu nyt huomattavasti rauhoittumaan.
Aiemmin päivällä Saksan ulkoministeri tapasi -
presidentti Rivlinin ja ulkoministeri Liebermanin kanssa.
Steinmeier yritti lieventää huolta julkisuuteen vuotaneesta raportista, -
jonka mukaan EU on suunnitellut uusia Israelin-vastaisia pakotteita, -
mikäli Israel ei ota askeleita kohti kahden valtion mallia.
Mitä tulee Euroopan yleiseen asennoitumiseen, -
uskoakseni teillä ei ole mitään syytä huoleen.
Euroopan ulkoministerit keskustelevat Lähi-idän tilanteesta maanantaina.
He ilmaisevat toiveensa siitä, etteivät viimeviikkoiset konfliktit -
muuttuisi enää uusiksi väkivallan kierteiksi.
Me luonnollisesti pitäydymme linjassamme siinä, -
että arviomme mukaan ainoa keino saavuttaa kestävä rauha -
ja pysyvä turvallisuus Israelissa on jatkaa rauhanprosessia, -
jolla pyritään turvaamaan kahden valtion ratkaisu.
Kansainvälisestä arvostelusta huolimatta -
ulkoministeri Lieberman kertoi Israelin jatkavan rakentamista Jerusalemissa.
Hän sanoi, että rakentamista juutalaisissa lähiöissä, -
Israelin ikuisessa ja jakamattomassa pääkaupungissa, -
ei voi pitää siirtokuntarakentamisena.
Emme hyväksy minkäänlaisia rajoituksia -
rakentamiselle Jerusalemin juutalaislähiöissä.
Ne, jotka toivovat, että Israelin hallitus luovuttaisi -
ja rajoittaisi rakentamista Jerusalemissa, ovat väärässä.
Olemme valmiita suojelemaan itsenäisyyttämme -
sekä itsemääräämisoikeuttamme, ja näissä emme tee kompromissia.
Kaikenlainen painostus näissä on erittäin negatiivista ja haitallista.
Oletan ja toivon, että EU ottaa tämän huomioon, -
sillä meidän vasemmisto-, keskusta- ja oikeistosiivissä ei kukaan hyväksy, -
että rakentaminen Ramotin, Gilon tai Itä-Talpiotin lähiöissä -
Jerusalemissa olisi siirtokuntarakentamista.
Tapaamisessaan Steinmeierin kanssa -
presidentti Rivlin korosti Israelin halua palata neuvottelupöytään, -
jotta kipeästi kaivattu rauhansopimus saavutettaisiin.
Olet hyvin oikeassa kertoessasi palestiinalaispresidentti Abbasille, -
että kannatat ajatusta suorista neuvotteluista.
Ajan saatossa on jo käynyt selväksi, -
että yksipuoliset päätökset eivät johda meitä mihinkään.
Ne jopa pahentavat tilannetta.
Uskon, että Abbas kuuntelee sinua ja palaamme neuvotteluihin, -
kaivattuihin neuvotteluihin, jotta löytäisimme ratkaisun -
tähän 150 vuoden mittaiseen konfliktiin, -
joka on todellinen tragedia kahden kansan välillä.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman